**Anexa nr. 3**

 **la Hotărârea nr. 110/2022**

# **Acord de parteneriat**

**nr. \_\_\_\_\_ / \_\_\_\_\_\_\_\_\_\_\_\_\_\_**

**pentru realizarea Proiectului „Asigurarea infrastructurii pentru transportul verde în Comuna Mica, Județul Cluj - realizarea de piste pentru biciclete la nivel local*”***

**Planul Național de Redresare și Reziliență**

**Componenta C 10- fondul local Anexa la Ghdiul specific**

 **Model B**

***Acordul de parteneriat este supus legislației din România și se încheie până cel târziu la depunerea cererii de finanțare și este parte integrantă din aceasta.***

Potrivit prevederilor de la art. 2 lit. jj) din Ordonanța de Urgență a Guvernului nr. 124 din 13 decembrie 2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, parteneriatul este forma de cooperare între entități de drept public și/sau privat care urmăresc realizarea în comun a reformelor/investițiilor/investițiilor specifice locale/proiectelor, pentru care a fost încheiat un act juridic prin care sunt stabilite drepturile și obligațiile părților.

***Liderul de parteneriat, beneficiar al unui proiect, este responsabil cu asigurarea implementării proiectului și a respectării tuturor prevederilor contractului de finanțare, sens în care acesta trebuie să aibă în vedere includerea în acordul de parteneriat, după caz, a oricăror prevederi pe care acesta le consideră necesare și care nu contravin, în niciun fel, prevederilor contractului de finanțare, legislației comunitare și naționale incidente.***

# **Art. 1. Părțile:**

1. **UAT Comuna Mica**, cu sediul în comuna Mica str. Principală nr. 209, județul Cluj, cod poștal 407310, codul fiscal 4485456, telefon:  0264-226130 fax: 0264-226007, e-mail primariamica.mica@email.ro, reprezentat prin Zelencz Roland Tiberiu, în calitate de primar, având calitatea de Lider de proiect (Partener 1), astfel:

Contul de disponibilități (codul IBAN) pentru aplicarea mecanismului decontării cererilor de transfer: Nu este cazul

Denumirea/adresa unității Trezoreriei Statului: nu este cazul.

Contul de venituri (codul IBAN) în care se virează sumele aferente cererilor de transfer: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Denumirea/adresa unității Trezoreriei Statului: Trezoreria operativă Municipiul Gherla, str. Armenesca, nr. 63, Gherla;

1. **UAT Județul Cluj**, cu sediul în municipiul Cluj-Napoca, Str. Calea Dorobanților, nr. 106, județul Cluj, telefon: 0372 640 000, fax: 0372 640 070, email: infopublic@cjcluj.ro, codul fiscal 4288110, având calitatea de Partener 2 reprezentat prin Alin Tișe, în calitate de Președinte CJ, astfel:

Contul de disponibilități (codul IBAN) pentru aplicarea mecanismului decontării cererilor de transfer: nu este cazul

Denumirea/adresa unității Trezoreriei Statului: nu este cazul.

Contul de venituri (codul IBAN) în care se virează sumele aferente cererilor de transfer: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Denumirea/adresa unității Trezoreriei Statului: Trezoreria operativă Municipiul Cluj- Napoca, Piața Avram Iancu 19, cod poștal 400089, Cluj-Napoca.

au convenit următoarele:

# **Art. 2. Obiectul**

1. Obiectul acestui parteneriat este de a stabili drepturile și obligațiile părților, contribuția financiară proprie a fiecărei părți la bugetul proiectului, precum și responsabilitățile ce le revin în implementarea activităților aferente proiectului **„Asigurarea infrastructurii pentru transportul verde în comuna Mica, Județul Cluj - realizarea de piste pentru biciclete la nivel local*”*** care este depus în cadrul Planului Național de Redresare și Reziliență, Componenta 10 - Fondul Local, I.1.4. Mobilitatea urbană verde - asigurarea de piste pentru biciclete și alte vehicule electrice ușoare la nivel local/metropolitan, precum și pe perioada de durabilitate și de valabilitate a contractului de finanțare.
2. Prezentul acord se constituie anexă la cererea de finanțare.

# **Art. 3. Roluri și responsabilități în implementarea proiectului**

1. Rolurile și responsabilitățile sunt descrise în tabelul de mai jos și corespund prevederilor din Cererea de finanțare:

|  |  |
| --- | --- |
| Organizația | Roluri și responsabilități |
| Lider de parteneriat (Partener 1)*UAT Comuna Mica* | A*ctivitățile și sub activitățile pe care partenerul trebuie să le implementeze sunt:***A1. Realizarea și derularea achiziției pentru construirea pistelor pentru biciclete în comuna Mica, județul Cluj****Valoare totală estimată a acestei activități este de 2.008.461,60 lei fără TVA, din care** * **valoare eligibilă de 1.598.745,28 lei fără TVA**
* **valoare neeligibilă de 409.716,32 lei fără TVA,**

**A2. Management de proiect**Asigurarea din partea comunei a unui management de proiect corespunzător implementării prezentului proiect. **Valoarea eligibilă estimată a acestei activități este de 0,00 lei.** **A3. Realizarea activității de informare și publicitate obligatorie**Proiectul va asigura măsurile de informare și publicitate privind operațiunile finanțate din Mecanismul de Redresare și Reziliență, definite în conformitatea cu prevederile art.34 din Regulamentul (UE) nr.2021/241 de instituire a Mecanismului de Redresare și Reziliență, cu modificările și completările ulterioare, cu respectarea Manualului de Identitate Vizuală (MIV). Măsurile de informare și publicitate sunt obligații stipulate în cadrul Acordului de Finanțare.**Valoarea eligibilă estimată a acestei activități este de 0,00 lei fără TVA.** **Responsabilități:*** Asigură coordonarea activității parteneriatului creat în vederea elaborării, implementării și monitorizării proiectului depus în cadrul Planului Național de Redresare și reziliență, Componenta 10 – Fondul local
* Semnează toate documentele necesare pentru depunerea proiectului prin reprezentant legal sau împuternicit, precum și toate documentele de la momentul contractării și implementării proiectului
* Asigură cadrul organizatoric și participarea la ședințele de lucru pentru elaborarea și implementarea proiectului
* Aplicarea principiului DNSH („Do No Significant Harm”, -“A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile, pe toată perioada de implementare a proiectului.
 |
| *Partener 2**UAT Județul Cluj* | A*ctivitățile și subactivităţile pe care partenerul trebuie să le implementeze sunt:***A1. Sprijină/ acorda asistenta de specialitate pentru realizarea și derularea achiziției pentru construirea pistelor pentru biciclete în comuna Mica, județul Cluj** **Valoarea eligibilă estimată a acestei activități este de 0,00 lei.**  **A2. Management de proiect****Sprijină /acorda asistenta de specialitate pentru** asigurarea din partea comunei a unui management de proiect corespunzător implementării prezentului proiect. **Valoarea eligibilă estimată a acestei activități este de 0,00 lei.** **A3. Realizarea activității de informare și publicitate obligatorie**Proiectul va asigura măsurile de informare și publicitate privind operațiunile finanțate din Mecanismul de Redresare și Reziliență, definite în conformitatea cu prevederile art.34 din Regulamentul (UE) nr.2021/241 de instituire a Mecanismului de Redresare și Reziliență, cu modificările și completările ulterioare, cu respectarea Manualului de Identitate Vizuală (MIV). Măsurile de informare și publicitate sunt obligații stipulate în cadrul Acordului de Finanțare.**Valoarea eligibilă estimată a acestei activități este de 0,00 lei.** **Responsabilități:*** Asigurarea spațiului (teren) necesar implementării proiectului. Imobilul aparține domeniului public aflat în proprietatea Consiliului Județean Cluj identificat prin CF nr. 52440 Mica.
* Numirea cel puțin a unei persoane responsabilă cu activitatea de elaborare, implementare și monitorizare a proiectului
* Transmiterea informațiilor/datelor/documentelor solicitate de liderul de asociere legate de și necesare derulării procesului de elaborare, implementare şi monitorizare a proiectului
* Respectarea termenelor de răspuns stabilite de liderul de asociere în vederea elaborării și implementării în condiții optime a proiectului
 |

1. Contribuția la finanțarea cheltuielilor totale ale proiectului

Partenerii vor asigura contribuția la finanțarea cheltuielilor neeligibile ale proiectului așa cum este precizat în Cererea de finanțare și în prezentul acord.

|  |  |
| --- | --- |
| Organizația | Contribuția (unde este cazul) |
| Lider de parteneriat (Partener 1)*UAT Comuna Mica* | Valoarea contribuției la total cheltuieli neeligibile (în lei și %): **409.716,32 lei fără TVA,** 20,40%Valoarea contribuției la valoarea totală a proiectului (în lei și %): 2.008.461,60 **lei fără TVA**, 100,00%.Comuna Mica se angajează să finanțeze toate sumele, reprezentând cheltuieli neeligibile precum și cele care ar putea fi declarate neeligibile, rezultate din documentațiile tehnico-economice/contractele furnizare, ce pot apărea pe durata implementării proiectului, în condițiile obținerii finanțării proiectului. |
| *Partener 2**UAT Județul Cluj* | Valoarea contribuției la total cheltuieli neeligibile (în lei și %): 0 lei, 0%Valoarea contribuției la valoarea totală a proiectului (în lei și %): 0 lei, 0%. |

1. Plățile

Responsabilitățile privind derularea fluxurilor financiare se vor realiza în conformitate cu prevederile Ordonanței de urgență a Guvernului nr. 124/2021 și ale Normelor metodologice de aplicare a prevederilor Ordonanței de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, aprobate prin Hotărârea Guvernului nr. 209/2022.

# **Art. 4. Perioada de valabilitate a acordului de parteneriat**

Perioada de valabilitate a acordului începe la data semnării prezentului Acord și încetează la data la care Contractul de Finanțare aferent proiectului își încetează valabilitatea. Prelungirea perioadei de valabilitate a contractului de finanțare conduce automat la extinderea Perioadei de valabilitate a prezentului acord.

# **Art. 5. Drepturile și obligațiile liderului de parteneriat (Partenerului 1 - Comuna Mica)**

* 1. **Drepturile liderului de parteneriat**

(1) Liderul de proiect parteneriat are dreptul să solicite celorlalți parteneri furnizarea oricăror informații și documente legate de proiect, în scopul elaborării rapoartelor de progres, a cererilor de transfer, sau a verificării respectării normelor în vigoare privind atribuirea contractelor de achiziție.

* 1. **Obligațiile** **liderului de parteneriat**
1. Liderul de parteneriat (Partener 1) va semna Cererea de finanțare și Contractul de finanțare.
2. Liderul de parteneriat (Partener 1) va consulta partenerii cu regularitate, îi va informa despre progresul în implementarea proiectului și le va furniza copii ale rapoartelor de progres și financiare.
3. Propunerile pentru modificări importante ale proiectului (e.g. activități, etc.), trebuie să fie convenite cu partenerii înaintea solicitării aprobării de către MDLPA.
4. Liderul de parteneriat este responsabil cu transmiterea către MDLPA a cererilor de transfer, împreună cu documentele justificative, rapoartele de progres etc., conform prevederilor contractuale și procedurale.
5. Liderul de parteneriat are obligația păstrării tuturor documentelor proiectului în original, precum și copii ale documentelor partenerilor, inclusiv documentele contabile, privind activitățile și cheltuielile eligibile în vederea asigurării unei piste de audit adecvate, în conformitate cu legislația comunitară și națională. Toate documentele vor fi păstrate până la închiderea oficială a PNRR sau până la expirarea perioadei de durabilitate a proiectului, oricare intervine ultima.
6. În cazul în care autoritățile cu competențe în gestionarea fondurilor europene constată neîndeplinirea sau îndeplinirea parțială a indicatorilor proiectului, în funcție de gradul de realizare a indicatorilor de rezultat/țintelor/obiectivelor aferente activităților proprii, liderul de parteneriat și partenerii răspund proporțional cu contribuția financiară proprie la bugetul proiectului pentru reducerile aplicate din sumele solicitate la transfer.
7. Liderului de parteneriat este responsabil pentru neregulile identificate în cadrul proiectului aferente cheltuielilor proprii.
8. Liderul de parteneriat, precum și partenerii acestuia cuprind în bugetele acestora sumele aferente finanțării valorii corespunzătoare activității/activităților proprii din proiect, asumate potrivit prevederilor acordului de parteneriat, anexă la contractul/ decizia/ordinul de finanțare, în conformitate cu prevederile OUG nr. 124/2021. Liderul parteneriatului este responsabil cu transmiterea cererilor de transfer pentru plățile care urmează a fi efectuate cât și pentru cererile de transfer distincte care conțin cheltuieli deja efectuate, către coordonatorul de investiții, conform prevederilor contractului de finanțare.
9. Liderul de parteneriat are obligația deschiderii conturilor corespunzătoare în vederea primirii de la coordonatorul de reformă/ de investiții a sumelor solicitate prin cererile de transfer pentru plățile care urmează a fi efectuate,.

# **Art. 6. Drepturile și obligațiile Partenerului 2 – UAT Județul Cluj/ Consiliul Județean Cluj**

* 1. **Drepturile Partenerului 2**
1. Cheltuielile angajate de Partenerul 2, sunt eligibile în același fel ca și cheltuielile angajate de către liderul de parteneriat corespunzător activității/activităților proprii din proiect. Partenerii au dreptul, prin transfer de către MDLPA, la fondurile obținute din procesul de rambursare/transfer pentru cheltuielile angajate de către aceștia, care au fost certificate ca eligibile.
2. În cazul proiectelor implementate în parteneriat, liderul de parteneriat pentru activitățile proprii și partenerii au obligația deschiderii conturilor corespunzătoare în vederea primirii de la coordonatorul de reforme și/sau investiții a sumelor solicitate prin cererile de transfer.
3. Partenerii au dreptul să fie consultați cu regularitate de către liderul de parteneriat, să fie informați despre progresul în implementarea proiectului și să li se furnizeze, de către liderul de parteneriat copii ale rapoartelor de progres și financiare.
4. Partenerii au dreptul să fie consultați, de către liderul de parteneriat, în privința propunerilor pentru modificări importante ale proiectului (e.g. activități, etc.), înaintea solicitării aprobării de către MDLPA.
	1. **Obligațiile** **Partenerului 2,**
5. Partenerul are obligația de a respecta prevederile legislației naționale și comunitare în vigoare în domeniul achizițiilor publice, ajutorului de stat, egalității de șanse, dezvoltării durabile, comunicării și publicității în implementarea activităților proprii.
6. Partenerul este obligat să pună la dispoziția liderului de parteneriat documentațiile de atribuire elaborate în cadrul procedurii de atribuire a contractelor de achiziție publică, spre verificare, dacă este cazul.
7. Partenerul este obligat să transmită copii conforme cu originalul după documentațiile complete de atribuire elaborate în cadrul procedurii de atribuire a contractelor de achiziție publică, în scopul elaborării cererilor de transfer, dacă este cazul.
8. Partenerul este obligat să transmită copii conforme cu originalul după documentele justificative, în scopul elaborării cererilor de rambursare/ transfer
9. Partenerul este obligat să pună la dispoziția MDLPA sau oricărui alt organism național sau european, abilitat de lege, documentele și/sau informațiile necesare pentru verificarea modului de utilizare a finanțării nerambursabile, la cerere și în termen de maximum 5 (cinci) zile lucrătoare, și să asigure condițiile pentru efectuarea verificărilor la fața locului.
10. În vederea efectuării verificărilor prevăzute la alin. anterior, Partenerii au obligația să acorde dreptul de acces la locurile și spațiile unde se implementează Proiectul, inclusiv acces la sistemele informatice care au legătură directă cu proiectul, și să pună la dispoziție documentele solicitate privind gestiunea tehnică și financiară a Proiectului, atât pe suport hârtie, cât și în format electronic. Documentele trebuie sa fie ușor accesibile și arhivate astfel încât, să permită verificarea lor.
11. Partenerul este obligat să furnizeze liderului de parteneriat orice informații sau documente privind implementarea proiectului, în scopul elaborării rapoartelor pe parcursul implementării proiectului.
12. În cazul în care autoritățile cu competențe în gestionarea fondurilor europene constată neîndeplinirea sau îndeplinirea parțială a indicatorilor proiectului, în funcție de gradul de realizare a indicatorilor de rezultat/obiectivelor/țintelor aferente activităților proprii, partenerii răspund proporțional pentru neîndeplinirea lor.
13. Partenerul este obligat să țină o evidență contabilă distinctă a Proiectului, utilizând conturi analitice dedicate pentru reflectarea tuturor operațiunilor referitoare la implementarea Proiectului, în conformitate cu dispozițiile legale.
14. Partenerul este obligat să pună la dispoziția auditorului financiar independent si autorizat în condițiile legii toate documentele si/sau informațiile solicitate si să asigure toate condițiile pentru verificarea cheltuielilor de către acesta.
15. Să păstreze toate documentele originale, inclusiv documentele contabile, privind activitățile și cheltuielile eligibile în vederea asigurării unei piste de audit adecvate, în conformitate cu regulamentele comunitare și naționale. Toate documentele vor fi păstrate cel puțin 5 (cinci) ani după expirarea perioadei de valabilitate a contractului de finanțare.
16. Partenerul este responsabil pentru cheltuielile afectate de nereguli aferente activităților proprii din cadrul proiectului.
17. În cazul rezilierii/revocării contractului/ordinului de finanțare, liderul de parteneriat și partenerii răspunde în funcție de contribuția financiară proprie la bugetul proiectului pentru restituirea sumelor acordate pentru proiect.
18. Partenerul este ținut de respectarea de către liderul de parteneriat a termenului de restituire menționat în decizia de reziliere a sumelor solicitate de MDLPA.
19. Cel puțin unul dintre partenerii trebuie să dețină (în proprietate publică sau privată sau administrare proprietate publică) o clădire publică care este ocupată (în care își desfășoară activitatea) de cel puțin unul dintre parteneri și/sau de alte entități publice din categoria autorităților publice locale, dacă este cazul.
20. Partenerii împreună cu liderul de parteneriat cuprind în bugetele acestora sumele aferente finanțării valorii corespunzătoare activității/activităților proprii din proiect, asumate potrivit prevederilor acordului de parteneriat, anexă la contractul/ decizia/ordinul de finanțare, în conformitate cu prevederile OUG nr. 124/2021.
21. Partenerul are obligația ca activitățile/lucrările realizate în cadrul proiectului să contribuie la unul dintre cele șase obiective de mediu, considerate conforme cu principiul de „a nu prejudicia în mod semnificativ” (DNSH – „Do No Significant Harm”), prevăzute în Comunicarea Comisiei - Orientări tehnice privind aplicarea principiului de „a nu aduce prejudicii semnificative” în temeiul Regulamentului privind Mecanismul de redresare și reziliență (2021/C58/01).

# **Art. 8. Achiziții publice**

Achizițiile în cadrul proiectului vor fi făcute de Partenerul 1, cu respectarea legislației specifice și generală în vigoare în domeniul achizițiilor publice, a condițiilor din contractul de finanțare, a instrucțiunilor/ordinelor emise de MDLPA și/sau alte organisme abilitate, precum și a protecției mediului, egalității de șanse și nediscriminării.

# **Art. 9. Proprietatea**

1. Părțile au obligația să mențină proprietatea imobilului construit/modernizat/reabilitat/extins, a bunurilor achiziționate/modernizate, inclusiv a mijloacelor de transport în comun și natura activității pentru care s-a acordat finanțare, pe o perioadă de cel puțin 5 ani de la data efectuării plății finale/ de dare în exploatare și să asigure exploatarea și întreținerea în această perioadă.
2. Înainte de sfârșitul proiectului, părțile/partenerii vor conveni asupra modului de acordare a dreptului de utilizare a echipamentelor, bunurilor, a mijloacelor de transport în comun etc. ce au făcut obiectul proiectului. Copii ale titlurilor de transfer vor fi atașate raportului final. Părțile au obligația de a asigura funcționarea tuturor bunurilor, echipamentelor a mijloacelor de transport în comun, ce au făcut obiectul finanțărilor nerambursabile, la locul de desfășurare a proiectului și exclusiv în scopul pentru care au fost achiziționate. Părțile au obligația să folosească conform scopului destinat și să nu vândă sau să înstrăineze, sub orice formă obiectele / bunurile, fie ele mobile sau imobile finanțate prin PNRR, pe o perioadă de 5 ani de la de la efectuarea plății finale.

# **Art. 10. Confidențialitate**

Părțile semnatare ale prezentului acord convin să păstreze în strictă confidențialitate informațiile primite în cadrul și pe parcursul implementării proiectului și sunt de acord să prevină orice utilizare sau divulgare neautorizată a unor astfel de informații. Părțile înțeleg să utilizeze informațiile confidențiale doar în scopul de a-și îndeplini obligațiile din prezentul Acord de Parteneriat.

# **Art. 11. Legea aplicabilă**

1. Prezentului Acord i se va aplica și va fi interpretat în conformitate cu legea română.
2. Pe durata prezentului Acord, părțile vor avea dreptul să convină în scris asupra modificării anumitor clauze, prin act adițional. Orice modificare a prezentului acord va fi valabilă numai atunci când este convenită de toate părțile.

# **Art. 12. Dispoziții finale**

Toate posibilele dispute rezultate din prezentul acord sau în legătură cu el, pe care părțile nu le pot soluționa pe cale amiabilă, vor fi soluționate de instanțele competente.

Întocmit în *3 exemplare*, în limba română, câte unul pentru fiecare parte și un original pentru cererea de finanțare.

Semnături

|  |  |  |  |
| --- | --- | --- | --- |
| **Lider de parteneriat (Partener 1)****UAT Comuna Mica** | Zelencz Roland Tiberiu *în calitate de primar* | *Semnătura* | 20.06.2022UAT Comuna Mica |
| Partener 2**UAT Județul Cluj** | Alin Tișeîn calitate de Președinte CJ | *Semnătura* | 20.06.2022UAT Județul Cluj |

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI**

 **Alin Tișe Simona Gaci**